biswa921/hiwiki-latest-pages-articles-raw huggingface dataset:
ऊष्मा इंजन

300px|right|thumb|एक ऊष्मा इंजन का चित्र: यह इंजन TH ताप वाले गरम स्रोत से QH ऊर्जा लेती है और इसमें से W ऊर्जा यांत्रिक ऊर्जा के रूप में बदलकर शेष QC ऊष्मा को TC ताप वाले सिंक को स्थानातरित कर देती है।
जो इंजन  ऊष्मा को यांत्रिक ऊर्जा में बदलते हैं उन्हें ऊष्मा इंजन (थर्मल इंजन) कहते हैं। ये इंजन ऊष्मा के उच्च ताप से निम्न ताप पर प्रवाहित होने के गुण का उपयोग करके बनाए जाते हैं। इसके विपरीत वे इंजन जो यांत्रिक ऊर्जा की सहायता से ऊष्मा को अधिक ताप से कम ताप पर ले जाते हैं उन्हें 'ऊष्मा पम्प' या 'प्रशीतक' (रेफ्रिजिरेटर) कहते हैं।

उच्च ताप से निम्न ताप पर ऊष्मा किसी तरल के सहारे स्थानान्तरित होती है। ऊष्मा मशीनें प्रायः किसी ऊष्मा चक्र में काम करती हैं। इसीलिए इन्हें सम्बन्धित ऊष्मागतिकीय चक्र (थर्मोडाइनेमिक सायकिल) के नाम से जाना जाता है। उदाहरण के लिए कर्ना चक्र पर काम करने वाला ऊष्मा इंजन 'कर्ना इंजन' कहलाता है।

ऊष्मा इंजन अन्य इंजनों से इस मामले में भिन्न हैं कि इनकी अधिकतम दक्षता कर्ना के प्रमेय से निर्धारित होती है जो अपेक्षाकृत बहुत कम होती है। किन्तु फिर भी ऊष्मा इंजन सर्वाधिक प्रचलित इंजन है क्योंकि लगभग सभी प्रकार की उर्जाओं को ऊष्मा में बहुत आसानी से बदला जा सकता है और ऊष्मा इंजन द्वारा इस ऊष्मा को यांत्रिक ऊर्जा में।
right|thumb|300px|ऊष्मा इंजन और ऊर्जा का संतुलन

 वर्गीकरण 
 अन्तर्दहन इंजन 

 अन्तर्दहन इंजन

 घूर्णी (रोटरी)  टर्बोमशीन गैस टर्बाइन आयतनी  वांकल इंजन, अर्धटर्बाइन
  प्रत्यागामी  कम्प्रेशन प्रज्वलन  डीजल इंजन स्पार्क प्रज्वलन  प्रत्यागामी इंजन (आटो, मिलर, लीन-बर्न, ऐट्किंसन) प्रतिक्रिया  रॉकेट इंजन द्रव/ठोस प्रणोदक रॉकेट  कम्प्रेस्सर-रहित वायुश्वासी रैमजेटस्क्रैमजेट कम्प्रेसरयुक्त वायुश्वासी टर्बोजेटटर्बोफैनटर्बोप्रोप

 बहिर्दहन इंजन 

 बहिर्दहन इंजन

 संघनीय तरल घूर्णी मशीन वाष्प टर्बाइन (बन्द या खुला चक्र) प्रत्यागामी भाप का इंजन (बन्द या खुला चक्र) असंघनीय तरल घूर्णी मशीन बन्द चक्र गैस टर्बाइन प्रत्यागामी  स्टर्लिंग इंजन

 बाहरी कड़ियाँ
 Video of Stirling engine running on dry ice
 Heat Engine

श्रेणी:भौतिकी के कांसेप्ट
श्रेणी:इंजन
श्रेणी:ऊष्मागतिकी
श्रेणी:ऊर्जा रूपान्तरण
द्वितीय आंग्ल-मराठा युद्ध

द्वितीय आंग्ल-मराठा युद्ध  मराठा साम्राज्य और ब्रिटिश ईस्ट इंडिया कंपनी के बीच १८०३ से १८०५ के दौरान हुआ था।

श्रेणी:मराठा साम्राज्य
खाबाब

+ खाबाब thumb|center|खाबाब देश: सीरिया प्रशासन: दरआ प्रान्त राज्यपाल: दरआ प्रान्त क्षेत्रफल: 200 किमी२ ऊंचाई: 750 मीटर जनसंख्या: 10000 लाख (२००७)

खाबाब (अरबी: خبب, अंग्रेज़ी: Khabab, सीरियाई :ܟܒܒ)हौरन सादे, दरआ प्रान्त, 57 किमी (~ 36 मील) 
दमिश्क के दक्षिण और दरआ प्रान्त के शहर से एक ही दूरी के बारे में के भाग में दक्षिणी सीरिया में स्थित एक शहर है। .

शहर के अंदर की आबादी 10000 (अनुसार मौसम गर्मियों में अधिकांश लोग वापस जाने गर्मियों की छुट्टियों में) है और 40000 के आसपास, जो सीरिया के बाहर में रह रहे हैं उनमें से ज्यादातर फ्रांस के बीच,, बिखरे हैं अमरीका, कनाडा, ब्राजील और ऑस्ट्रेलिया और अरब देशों के एक नंबर। 
लोगों को खाबाब में ईसाई कर रहे हैं और का पालन करें कैथोलिक (बीजान्टिन)।

 = सूत्रों का =  
 
khabab.net
khabab town site
come to syria

श्रेणी:दरआ प्रान्त
श्रेणी:सीरिया के प्रान्त
श्रेणी:सीरिया
प्रेरण तापन

right|thumb|300px|प्रेरण द्वारा तापित एक वस्तु
विद्युत चालक पदार्थों को विद्युतचुम्बकीय प्रेरण द्वारा उत्पन्न भँवर धाराओं द्वारा उत्पन्न ऊष्मा से गरम करने को प्रेरण तापन (Induction heating) या 'प्रेरणीय तापन' कहते हैं। किसी वस्तु को गरम करने के लिए प्रयुक्त प्रेरण तापक वस्तुतः एक विद्युतचुम्बक होता है जिससे उच्च आवृत्ति की प्रत्यावर्ती धारा प्रवाहित की जाती है। गरम करने के लिए आवश्यक ऊष्मा चुम्बकीय हिस्टेरिसिस का उपयोग करके भी पैदा की जा सकती है। प्रेरण तापन के लिए जो आवृत्ति उपयोग में लायी जाती है वह गरम की जाने वाली वस्तु के आकार, उसके पदार्थ का प्रकार, कपुलिंग आदि कई बातों पर निर्भर करती है। (१ किलोहर्ट्स से लेकर हजारो किलोहर्ट्ज तक हो सकती है)

सन्दर्भ
श्रेणी:तापन
श्रेणी:विद्युत गतिकी
ट्य ओलसन

टाइलर "ट्य" ओलसन (अंग्रेजी: Tyler "Ty" Olsson, जन्म: २८ जनवरी, १९७४) एक कनाडाई अभिनेता और आवाज अभिनेता है।

 फिल्मोग्राफी 
प्रमुख भूमिकाओं में हैं बोल्ड।
 फिल्म्स 
एक्स2 (en) - मिशेल लौरियो
फ्लाइट ९३ (en) - मार्क बिंघम
हेलो ४: फॉरवर्ड अन्टू दवन (en) - कैडेट थॉमस लास्की (वृध्द)
गोडजिला - जैनवय

 आवाज भूमिकाओं
 टेलीविजन एनिमेशन 
ड्रैगन टेल्स (en) - ओर्ड (१९९९-२००५) 
बीइंग इयान (en) - केली केली (२००५-२००७)
क्लास ऑफ़ द टाइटन्स (en) - हेर्री (२००५-२००८)

 संबंधित कड़ियाँ
स्टूडियो ५८ (en)

 सन्दर्भ 

 बाहरी कड़ियाँ
 

श्रेणी:1974 में जन्मे लोग
श्रेणी:कैनेडियन अभिनेता
श्रेणी:जीवित लोग
रेलवे प्लेटफार्म

महत्वपूर्ण तथ्य
कॉपर का उपयोग बिजली के तारों को बनाने में किया जाता है।
आयरन का उपयोग, खाना बनाने के बर्तनों और दरवाजों की कुंडियो को बनाने में किया जाता है।
गोल्ड और सिल्वर का उपयोग, आभूषण बनाने में किया जाता है।
मर्करी का उपयोग, थर्मोमीटर बनाने में किया जाता है।
धातुओं को पोलिश किया जा सकता है। ये आघात वर्धी तथा तन्य होती है।
               [धातुओं के गुण धर्म]
धातुएं इलेक्ट्रॉन को त्यागकर घनायन बनाने की प्रवृति रखती हैं।
उनके संयोजकता कोश में एक दो अथवा तीन इलेक्ट्रॉन होते है।
धातु के परमाणु द्वारा त्यागे गए इलेक्ट्रान की संख्या को संयोजकता कहलाती हैं।
धातुओं के कुछ उदाहरण- सोना, चांदी, कॉपर,लोहा आदि।
             [भौतिक अवस्था]
अधिकांश धातुएं सामान्य दाब एवं ताप पर ठोस होती है।
कमरे के ताप पर केवल पर ही एक ऐसी धातु है जो द्रव होती है।
अधिकांश धातुएं जैसे, आयरन,कॉपर,अथवा जिंक कठोर होती है, परंतु सोडियम,पोटेशियम जैसी कुछ धातुएं नरम होती है जिन्हे चाकू से आसानी से काटा जा सकता है।
लिथियम, पोटेशियम अथवा सोडियम का घनत्व जल के घनत्व से कम होता है।
धातु की सतह चमकदार होती है ,धातु की इस गुण धर्म को धात्विक चमक कहते है।
उदाहरण-: गोल्ड की सतह पीली होती हैं।
        कॉपर की सतह भूरी होती हैं।
धातुओं को जब किसी वस्तु से टकराया जाता है तो एक निनाद ध्वनि उत्पन्न होती है जिसे धवानिकता कहते है।
गैलियम और सीजियम का गलनांक बहुत कम होता है।
सोडियम तथा पोटैशियम के अलावा,धातुओं का गालनांक अथवा क्वाथनंक अधिक होता है।

 गुणधर्म 

वैसे प्लेटफार्म का उपर से बन्द होना आवश्यक नहीं है क्योंकि कुछ स्टेशनों पर बने प्लेटफार्म केवल चबुतरा बनाकर भी निर्मित किए जाते हैं। लेकिन सामान्य रूप से देखा जाए तो प्रत्येक प्लेटफार्म पर धुप व बारिस से बचने की कुछ व्यवस्था जरूर होती है। अतः सामान्य रूप से प्लेटफार्म की ऊँचाई रेलगाडी की उँचाई से अधिक रखी जाती है।

 सन्दर्भ 

 बाहरी कड़ियाँ 

  Schematic maps of all tracks, junctionsswitches and platforms in the Netherlands (point at an area and open detail map in a new window)
  (UK-centric information)
फ़रहाद दरया

फ़रहाद दरया (जन्म १९६२) एक अफ़ग़ान गायक और संगीत रचनाकार हैं जिनके कार्यक्रम पश्तो, दारी (फ़ारसी), उज़्बेक और उर्दू में होते हैं। वो संयुक्त राष्ट्र के अफ़ागनिस्तान शांति दूत भी हैं।

Category:अफ़ग़ानिस्तान के गायक
गॉथिक वास्तुकला

300px|right|thumb| रीम्स कैथेड्रल (फ्रांस) 
गॉथिक वास्तुकला (Gothic architecture) वास्तुकला की एक शैली है जो यूरोप में उत्तर मध्यकाल में प्रचलित थी। गॉथिक शैली 'रोमनेस्क वास्तुकला' से जन्मी। यह शैली फ्रांस में १२वीं शती में जन्मी तथा १६वीं शती तक प्रचलित रही। उस काल में इसे 'फ्रांसीसी कर्म' (Opus Francigenum) कहा जाता था। 'गॉथिक' शब्द का प्रयोग पुनर्जागरण के बाद के काल में प्रचलित हुआ। गोथिक शैली के बाद पुनरुद्धार वास्तुकला (Renaissance architecture) का जन्म हुआ। इस शैली की मुख्य विशेषताएँ हैं- बिन्दुमय चाप (pointed arch), रिब किया हुआ गुम्बद, अर्धचाप वप्र (flying buttress)। यूरोप के अनेक महान गिरिजाघरों एवं अन्य ईसाई धार्मिक भवन इसी शैली में बने हैं।

 बाहरी कड़ियाँ
 Mapping Gothic France, a project by Columbia University and Vassar College with a database of images, 360° panoramas, texts, charts and historical maps
 Gutenberg.org, from Project Gutenberg
,, from Internet Archive

श्रेणी:वास्तुशैली
श्रेणी:मध्यकालीन फ्रांसीसी वास्तुकला
श्रेणी:वास्तुकला शैलियाँ

de:Gotik#Baukunst
प्रिज़्म

thumb|upright|right|तीन प्रिज़्म
thumb|upright|right|इस प्रिज़्म के पदार्थ का अपवर्तनांक प्रकाश की आवृत्ति के अनुसर अलग-अलग है। इस कारण से इस पर आपतित प्रकाश बाहर निकलने पर अलग-अलग रंगों में बंटा हुआ दिखता है। 
प्रकाशिकी में, प्रिज़्म (Prism / संक्षेत्र या क्रकच आयत) एक सपाट चिकनी सतहों वाला एक पारदर्शी प्रकाशीय अवयव है जो, प्रकाश का अपवर्तन करता है। कम से कम दो सपाट सतहों के मध्य एक कोण का होना अनिवार्य है। सतहों के मध्य के कोण की सटीकता उसके अनुप्रयोग पर निर्भर करती हैं। पारंपरिक रूप से संक्षेत्र उस ज्यामितीय आकार को परिभाषित करता है जिसका एक त्रिकोणीय आधार और आयताकार पक्ष होते हैं। कुछ प्रकाशीय संक्षेत्र वास्तव में एक ज्यामितीय संक्षेत्र के आकार के नहीं होते हैं। संक्षेत्रों को हर उस सामग्री से बनाया जा सकता है जो कि, उस तरंगदैर्य के लिए पारदर्शी हो जिसके लिए उन्हें तैयार किया जा रहा है। संक्षेत्रों का निर्माण मुख्यत: कांच, प्लास्टिक और फ्लुराइट से किया जाता है।

प्रिज़्म का प्रयोग प्रकाश को उसके संघटक वर्णक्रमीय रंगों (इंद्रधनुष के रंग) में तोड़ने के लिए किया जा सकता है। संक्षेत्रों को प्रकाश के परावर्तन, अथवा प्रकाश के विभिन्न ध्रुवीकरण वाले संघटकों में विभाजित करने के लिए भी इस्तेमाल किया जा सकता है।

प्रिज़्म की कार्यप्रणाली 
प्रकाश जब एक माध्यम से दूसरे माध्यम में प्रवेश करता है तब उसकी गति परिवर्तित होती है (उदाहरण के लिए, वायु से संक्षेत्र के कांच से)। गति का यह परिवर्तन प्रकाश के अपवर्तन का कारण बनता है क्योंकि प्रकाश एक नए माध्यम में एक भिन्न कोण से प्रवेश करता है (हाइगेंस का सिद्धांत)।

 सन्दर्भ 

इन्हें भी देखें
 प्रिज्म (ज्यामिति)

श्रेणी:प्रकाशिकी
श्रेणी:कॉमन्स पर निर्वाचित चित्र युक्त लेख
डीसी मशीन

right|thumb|300px|आधुनिक काल की सस्ती डीसी सीरीज मोटर। यह मोटर किसी वक्युम क्लीनर से निकाली गयी है।
दिष्टधारा मशीन (DC machine) उन सभी मशीनों को कहते हैं जो डीसी लेकर यांत्रिक ऊर्जा उत्पन्न करती हैं (डीसी मोटर) या जो यांत्रिक ऊर्जा को डीसी में बदलती हैं (दिष्टधारा विद्युतजनित्र)।

 प्रकार 
 ब्रशयुक्त डीसी मशीन
 स्थाई चुम्बक डीसी मशीन
 विद्युत उत्तेजित डीसी मशीन (electrically exited DC machines)
 शन्ट डीसी मशीन
 सीरीज डीसी मशीन
 कम्पाउण्ड डीसी मशीन
 ब्रशरहित डीसी मशीन
 कोररहित डीसी मशीन

गुण और दोष
गुण
 सेल, बैटरी आदि से चल सकती है। अतः सामान्यतः वाहनों और खिलौनों आदि में उपयोग करना सरल है।
 डी सी मोटरों के चाल का नियन्त्रण बहुत आसानी से हो जाता है।
 मोटर जैसा या जनित्र जैसा आसानी से उपयोग की जा सकती है। 
 डीसी सीरीज मोटर, कम चाल पर बहुत अधिक बलाघूर्ण उत्पन्न करती है, इसलिए यह विद्युत कर्षण  (इलेक्ट्रिक ट्रैक्शन) के लिए अत्यन्त उपयोगी है। इसी प्रकार डीसी सीरीज मशीन, डी सी तथा ए सी दोनों से चल सकती है, अतः इसे 'युनिवर्सल मोटर' कहते हैं।

दोष
 इसका आरम्भिक मूल्य अपेक्षाकृत अधिक होता है। 
 इसमें कम्युटेटर और ब्रश आदि घिसने वाले अवयव मौजूद होते हैं। इसके कारण इसे बार-बार रखरखाव करन पड़ता है।
 इसके ब्रश और कम्युटेटर के बीच स्पार्क होता है जिसके कारण इसे ऐसे स्थान में उपयोग नहीं किया जा सकता जहाँ चिनगारी से आग लगने का खतरा हो, या जहाँ ज्वलनशील गैस उपस्थित हो।

इन्हें भी देखें
ब्रशरहित डीसी मशीन
दिष्टधारा मोटर

श्रेणी:विद्युत मशीन
रक्षी रिले

right|thumb|300px|जलविद्युत शक्ति-संयंत्र में लगी विद्युतचुम्बकीय रक्षी रिले : ये रिले काच के भीतर हैं। चौकोर काली युक्तियाँ इंस्ट्रुमेन्ट ट्रांसफॉर्मरों (सीटी/पीटी) के परीक्षण या उन्हें आइसोलेट करने के लिए प्रयुक्त की जाने वाली 'कनेक्शन ब्लॉक' हैं।
रक्षी रिले (protective relay) एक विद्युतचुम्बकीय युक्ति है जिसमे एक से अधिक क्वायलें होती हैं। इसकी डिजाइन इस प्रकार की गई होती है कि विद्युत प्रणाली के धारा, वोल्टता, शक्ति आदि के मान में विसंगति दिखते ही ये परिपथ विच्छेदक को ट्रिप कर देती हैं। आजकल विद्युतचुम्बकीय रिले के अलावा ठोस-अवस्था रिले तथा 'आंकिक रिले' (न्युमेरिकल रिले) आदि का भी उपयोग होने लगा है।

इतिहास
रक्षी रिले का इतिहास विद्युत्चुम्बकीय रिले से आरम्भ होता है। प्रौद्योगिकी के विकास के साथ ठोस-अवस्था रिले प्रचलन में आये। अब माइक्रोप्रोसेसर और माइक्रोकंट्रोलर आधारित रिले लोकप्रिय हो गये हैं। 
 १९०० से १९६३ - विद्युतचुम्बकीय रिले 
 १९६३ - १०७२ - स्टैटिक रिले
 १९७२ - १९८० - डिजिटल रिले
 १९८० - १९९० - न्युमेरिकल रिले

प्रकार
संरचना के आधार पर
 विद्युतचुम्बकीय रक्षी रिले
  attracted armature
  moving coil
  induction
  motor operated
  mechanical
  thermal
 Induction disc overcurrent relay
 Static
 Digital
 Numerical

कार्य के आधार पर
 Over current relay
 Distance relay
 Current differential protection
 Directional relay
 Synchronism check

वैशिष्ट्य (कैरेक्तरिस्टिक्स) के आधार पर
  Definite time Relays.
  Inverse definite minimum time Relays (IDMT)
  Instantaneous Relays
  IDMT with Instantaneous.
  Stepped Characteristic
  Programmed Switches
  Voltage restraint over current relay

लॉजिक के आधार पर
  Based on logic:
  Differential
  Unbalance
  Neutral Displacement
  Directional
  Restricted Earth Fault
  Over Fluxing
  Distance Schemes
  Bus bar Protection
  Reverse Power Relays
  Loss of excitation
  Negative Phase Sequence Relays etc.

इन्हें भी देखें
रिले
विद्युत स्विचगीयर
परिपथ विच्छेदक (सर्किट ब्रेकर)
अंकीय रक्षी रिले

बाहरी कड़ियाँ
Types and Revolution of Electrical Relays
FUNDAMENTALS OFPROTECTIVE RELAYING

श्रेणी:विद्युत शक्ति
श्री चक्र

right|thumb|300px|श्री चक्र
right|thumb|300px|श्री चक्र की ज्यामितीय संरचना
श्री चक्र एक यन्त्र है जिसका प्रयोग श्री विद्या में होता है। इसे 'श्री यंत्र', 'नव चक्र' और 'महामेरु' भी कहते हैं। यह सभी यंत्रो में शिरोमणि है और इसे 'यंत्रराज' कहा जाता है। वस्तुतः यह एक एक जटिल ज्यामितीय आकृति है। इस यंत्र की अधिष्ठात्री देवी भगवती त्रिपुर सुंदरी है जो माँ आदि परा शक्ति/भगवती जगदम्बा का एक महाविद्या रूप है। श्री यंत्र की स्थापना और पूजा से हर सिद्धि की प्राप्ति होती है।। श्री यंत्र की पूजा का नवरात्रि के दिनों मे विशेष महत्व होता है। 

श्री यंत्र के केन्द्र में एक बिंदु है। इस बिंदु के चारों ओर 9 अंतर्ग्रथित त्रिभुज हैं जो नवशक्ति के प्रतीक हैं। इन नौ त्रिभुजों के अन्तःग्रथित होने से कुल ४३ लघु त्रिभुज बनते हैं।

 श्री चक्र से युक्त कुछ मन्दिर 

 श्री यंत्र के केन्द्र में एक बिंदु है। इस बिंदु के चारों ओर 9 अंतर्ग्रथित त्रिभुज हैं जो नवशक्ति के प्रतीक हैं। इन नौ त्रिभुजों के अन्तःग्रथित होने से कुल ४३ लघु त्रिभुज बनते हैं।
 कलिकम्बल मंदिर, चेन्नै
 कामाक्षी मंदिर, मंगदु, चेन्नै
 श्री काली मंदिर, जयपुर
 निमिशम्बा मंदिर, श्रीरंगपत्तन, मैसूर
 माँ हरसिद्धि शक्ति पीठ (उज्जैन)

 इन्हें भी देखें
मेरु प्रस्तार श्री यंत्र स्थापित मन्दिर आद्या शक्ति जया पीठ भद्रकाली बटुकनाथ मन्दिर सोरो जिला कासगंज उत्तर प्रदेश यह श्री यंत्र आदि गुरू शंकराचार्य जी व्दारा स्थापित है

 बाहरी कड़ियाँ
BRAIN MASSAGE WITH SRI YANTRA- CAPT AJIT VADAKAYIL 
श्री यंत्र यन्त्र और इसके लाभ  

श्रेणी:ज्यामिति का इतिहास
श्रेणी:हिन्दू धर्म
श्रेणी:हिन्दू तन्त्र
श्रेणी:शाक्त सम्प्रदाय
पिरिडीन

right|thumb|300px|पिरिडीन की रासायनिक संरचना
पिरिडीन (C5 H5 N) एक विषमचक्रीय कार्बनिक यौगिक है, जिसके चक्र में कार्बन के पाँच और नाइट्रोजन का एक परमाणु रहता है। इसके संरचनासूत्र का प्रतिपादनKorner ने १८६९ ई. में किया था। इस सूत्र से पिरिडीन के रासायनिक व्यवहार की व्याख्या ढंग से हो जाती है।

 परिचय 
कोयला, पीट-कोयला, काठ और अन्य बिटॅमिनी पदार्थों को तपाने से पिरिडीन बनता है और उनके भंजक आसवन से जो अलकतरा प्राप्त होता है, उसी में यह रहता है। अस्थि के भंजक आसवन से जो अस्थि तेल प्राप्त होता है, उसमें भी पिरिडीन रहता है। कोयले के अलकतरे के प्रभाजित आसवन से जो उत्पाद ८० डिग्री C और १७० डिग्री C के बीच प्राप्त होता है, उसी हलके तेल में बेंज़ीन के साथ-साथ पिरिडीन रहता है। इस हलके तेल पर तनु सल्फ्यूरिक अम्ल को क्रिया से तथा फिर चूना द्वारा पृथक् कराकर यह प्राप्त होता है। इसके पुन: आसवन से परिष्कृत पिरिडीन प्राप्त होता है।

पिरिडीन रंगरहित द्रव है, जिसका घनत्व ० डिग्री सें. पर १.००३३ है। इसका क्वथनांक १४४.५ डिग्री सें. है। इसकी गंध बड़ी तीखी और अरुचिकर होती है। यह जल, ऐल्कोहल और ईथर में सब अनुपात में विलेय है और अम्लों से लवण बनाता है। यह तृतीयक क्षारक है और स्थायी यौगिक बनाता है। ऑक्सीकारकों का इसपर कोई प्रभाव नहीं पड़ता। हैलोजन की क्रियाएँ इस पर कठिनता से होती हैं। अपचयन से यह अपचित होकर पिपेरिडीन बन जाता है। प्रयोगशालाओं में भी इसका संश्लेषण हुआ है।

पिरिडीन महत्वपूर्ण यौगिक है। मेथिलेटेड स्पिरिट के निर्माण में इसका उपयोग एक समय व्यापक रूप में होता था। विलायक के रूप में इसका उपयोग अब भी होता है। अनेक रासायनिक अभिक्रियाओं में अल्प मात्रा में उपस्थित रहकर भी यह उच्च कोटि का उत्प्रेरक सिद्ध हुआ है।

श्रेणी:कार्बनिक यौगिक
गोथिक कला

right|thumb|300px|ये वास्तुकलात्मक मूर्तियाँ गोथिक काल की आरन्हिक दिनों में बनीं (चार्ल्स कैथेड्रल, ११४५ ई)
गोथिक कला (Gothic art) मध्ययुगीन यूरोपीय वास्तु की एक शैली जो १२वीं शती के मध्य में फ्रांस में जन्मी। यह रोमनेस्क वास्तुकला से उद्भूत हुई। यह सम्पूर्ण पश्चिमी यूरोप में फैली किन्तु ऐल्प्स के दक्षिण में इसका प्रभाव कम रहा। इसने इटली के क्लासिक शैली को अधिक प्रभावित न कर सकी। इस शैली की इमारतें क्लासिकल शैली के सौंदर्य से विरहित थीं। पतले, ऊँचे अनेक शिखरों से मंडित होती थीं। इस शैली का बोलबोला १२वीं से १५वीं तक प्राय: चार सदियों बना रहा और अंत में पुनर्जागरण कला ने इसका स्थान ले लिया।

 परिचय 
वास्तु की दृष्टि से इस शैली की इमारतों में छरहरे ऊँचे खंभे सुंदर, कोणयुक्त मेहराबों को सिर से धारण करते हैं। बाहर की ओर से इनकी दीवारें पुश्तों से संपुष्ट की होती हैं। यूरोप के सैकड़ों गिरजे इसी शैली में बने हैं और इसी शैली में भारत के भी अधिकतर गिर्जे निर्मित हैं। नीचे स्तंभों की परंपरा से प्रस्तुत और ऊपर शूलशिखरों से व्याप्त गोथिक शैली की इमारतें सुदर्शन हैं। कालांतर में इस शैली में अलंकरण की व्यवस्था बढ़ती गई और इस शैली में निर्मित इमारतों की ज्यामितिक डिजाइनें वृत्ताकार तथा त्रिभुजाकार आवृत्तियाँ धारण करती गई। फूल-पौधों, लतावल्लरियों और पशुपक्षियों की आकृतियों की आकृतिसंपदा बढ़ती गई और मानवेतर रूपों की अभिव्यक्ति विशेष आग्रह से की जाने लगी।

गोथिक शैली की इमारतों, विशेषकर गिरजाघरों के दरवाजों और खिड़कियों में रंगीन काँच के टुकड़ों का उपयोग होने लगा जिनमें रंगों की विविधता विशेष आग्रह से प्रयुक्त हुई और गिरजाघरों का अंतरंग उनके योग से चमत्कृत हो उठा। उन्हीं काँच के टुकड़ों की सहायता से मानव आकृतियाँ भी बनाई जाने लगीं और संतों के चित्र रूपायित होने लगे। इस शैली की इमारतों के बहिरंग पर अनंत मूर्तियों का भी निर्माण होने लगा।

न केवल वास्तु के उपकरणों में बल्कि चित्रणकला में भी इस शैली का उपयोग हुआ और इसी के माध्यम से तत्कालीन ग्रंथ चित्रित किए जाने लगे, भित्तिचित्र लिखे जाने लगे। अधिकतर तेज रंगों का इस्तेमाल हुआ और चित्रों में स्वर्णधूलि अथवा रत्नों तक का उपयोग करने से चित्रकार न चूके। मूर्तिकला में भी पत्थर, लकड़ी, गजदंत आदि के माध्यम से इस शैली का विकास हुआ। तब के धातुओं में ढले अनेक अभिप्राय आज भी यूरोप के संग्रहालयों में सुरक्षित हैं। काष्ठकारिता और धातुकारिता, विशेषकर स्वर्णकारिता में यह शैली गहरे पैठी और आभिजात्य जीवन में अलंकरण का विशेष मान इसने प्रतिष्ठित किया। तत्कालीन आसनों, शैया तल्पों, पर्यकों आदि की हजारों गोथिक शैली में निर्मित साज सज्जा मध्यकाल के प्रासादों में प्रस्तुत हुई। इस शिल्प का एक विशिष्ट केंद्र वेनिस नगर में स्थापित हुआ जहाँ की काँच की वर्णशैली अन्यत्र दुष्प्राप्य थी। वहीं अधिकतर कलाबत्तू आदि में भी इस शैली का उपयोग हुआ और दीवारों के पर्दे तो उस शैली में इतने अभिराम बने कि, यद्यपि वे आज मिट चुके हैं, भित्तिचित्रों में उनके रूप, कलाबत्तू और मखमल के सहज आभास आज भी उत्पन्न कर देते हैं। उस शैली के लेखों की मर्यादा पिछले युगों में फिर कभी नहीं प्राप्त की जा सकी। उस मध्ययुग को साधारणत: यूरोपीय इतिहास में अंधकार युग कहा गया है, पर नि:संदेह कला के क्षेत्र में इस गोथिक वास्तुशैली ने, तक्षण, चित्रण, तंतुवाय संबधी चटख रंगों ने उसे प्रभूत आलोकित किया।

श्रेणी:रोमन स्थापत्य
अवधेश प्रताप सिंह विश्वविद्यालय

thumb|रेवा कांथा
अवधेश प्रताप सिंह विश्वविद्यालय मध्य प्रदेश के रीवा में स्थित एक स्वायत्त विश्वविद्यालय है। इस विश्वविद्यालय का नाम कप्तान अवधेश प्रताप सिंह के नाम पर रखा गया है जो भारत के ख्यातनाम स्वतंत्रता संग्राम सेनानी थे। 

यह विश्वविद्यालय सन 1968 में बनाया गया। इसे फरवरी 1972 में यूजीसी से इस मान्यता मिली। अवधेश प्रताप सिंह विश्वविद्यालय भारतीय विश्वविद्यालय संघ और सभी विश्वविद्यालयों के राष्ट्रमंडल एसोसिएशन के सदस्य है। 

 परिचय 
विंध्य क्षेत्र के रीवा, सीधी, सिंगरौली, सतना, शहडोल, अनूपपुर और उमरिया जिले के 147 शासकीय और अशासकीय महाविद्यालय इस विश्वविद्यालय से संबद्धता प्राप्त है। इस विश्वविद्यालय से 2 आयुर्वेद महाविद्यालय भी संबद्धता रखते हैं। सर्वसुविधायुक्त इस विश्वविद्यालय में कुल 13 नियमित पाठ्यक्रम और लगभग 45 स्ववित्तीय पाठ्यक्रम चलाये जा रहे हैं। सुनहरे भविष्य का सपना संजो कर अवधेश प्रताप सिंह विश्वविद्यालय में देश-विदेश के लगभग 3 हजार छात्र-छात्राएं प्रतिवर्ष अध्य्यन करने आते हैं।

शहर से लगभग 5 किलोमीटर दूरी पर यह विशाल भूखण्ड पर स्थापित है। यहाँ प्रशासनिक भवन के अलावा विश्वविद्यालय परिसर में पर्यावरण, जीव विज्ञान, भौतिक विज्ञान, मानविकी, अम्बेडकर भवन, हिन्दी विभाग, एम.बी.ए विभाग, आदिवासी केन्द्र, कम्प्यूटर केन्द्र, विक्रम अंतरिक्ष विभाग, भौतिक केन्द्र, यूएसआईसीए केन्द्रीय पुस्तकालय, छात्रावास, गेस्ट हाउस, आडिटोरियम, स्टेडियम, स्टाफ क्वार्टर, हाॅल हाॅस्टल, बैक, रोजगार ब्यूरो, भारतीय डाक, चिकित्सा डिस्पेंसरी, मौसम विज्ञान वेधशाला मौजूद है। इसके अलावा कैंटीन, जीराॅक्स, एस.टी.डी और शाॅपिंग सेन्टर, जिमनेजि़यम हाॅल, योगा हाॅल, शिव मंदिर और पार्क स्थित है।

 प्रमुख पाठ्यक्रम 
 नियमित 
पर्यावरण विज्ञान, फिज़िक्स, कम्प्यूटर सांईस, कमेस्ट्री, मैथ एण्ड स्टेटिक्स, पीएसलाजी, इतिहास, कल्चर एण्ड आर्ट, बिजनेस इकोनामिक्स, जे.एन.सेंटर पाॅलिसी रिसर्च, इंग्लिश, हिन्दी, रूसी भाषा, मास्टर आॅफ बिजनेस एडमनिस्ट्रेशन, अडल्ट एजुकेशन और सेल्फ सपोर्ट कोर्स सहित कुल 42 कोर्स हैं जिसमें बी.पी.एड, बी.सी.ए, बी.बी.ए, बी.ए.एल.एल.बी, एम.बी.ए. एम.बी.ए.एचआरडी, एमबीए टूरिज़म, एम.एस.सी., एम.एस.डब्ल्यू, एम.पी.एड, एम.फिल, एम.काम जैसे कई कोर्स संचालित है।

 पत्राचार पाठ्यक्रम 
इसके अलावा कई पत्राचार पाठ्यक्रम के डिग्री, डिप्लोमा कोर्स संचालित है। साथ ही अन्य कई नये कोर्स विश्वविद्यालय शुरू करने जा रहा है, जिसमें बी.एस.सी. नर्सिंग, बी.काम. अाॅनर्स एम.जे. आदि है।

 बाहरी कड़ियाँ
 अवधेश प्रताप विश्वविद्यालय का जालघर
 रीवा जिले की NIC वेबसाइट

श्रेणी:मध्य प्रदेश के विश्वविद्यालय
चिन्तामणि घोष

चिन्तामणि घोष (१८५४ - १९२८) भारत के महान प्रिन्टर एवं इण्डियन प्रेस, प्रयाग के स्वामी थे। उन्होने सन् १८८४ में इस प्रेस की स्थापना की थी जिससे हिन्दी साहित्य की हजारों पुस्तकें प्रिन्ट हुईं। चिंतामणि घोष ने प्रथम सर्वश्रेष्ठ मासिक 'सरस्वती' द्वारा और हिंदी के अनेक ग्रंथों को छापकर हिंदी साहित्य की जितनी सेवा की है, उतनी सेवा हिंदी भाषा भाषी किसी प्रकाशक ने शायद ही की होगी।

चिंतामणि घोष ने 1884 में इंडियन प्रेस की स्थापना की और 1899 में नागरी प्रचारिणी सभा से प्रस्ताव किया कि सभा एक सचित्र मासिक पत्रिका के संपादन का भार ले जिसे वे प्रकाशित करेंगे। नागरी प्रचारिणी सभा ने इसका अनुमोदन तो कर दिया किंतु संपादन का भार लेने में अपनी असमर्थता जताई। अंत में संपादन का भार एक समिति को सौंपने पर सहमति बनी। इस समिति में पाँच लोग थे। वे थे बाबू श्याम सुंदर दास, बाबू राधाकृष्ण दास, बाबू कार्तिक प्रसाद , बाबू जगन्नाथ दास और किशोरीलाल गोस्वामी। और इस तरह 'सरस्वती' की योजना को अंतिम रूप मिला।

जनवरी 1900 में इसका प्रकाशन प्रारंभ हुआ। प्रवेशांक के मुखपृष्ठ पर पाँच चित्र थे-सबसे ऊपर वीणावादिनी सरस्वती का चित्र था। ऊपर बाईं ओर सूरदास और दाईं ओर तुलसीदास तथा नीचे बाईं ओर राजा शिव प्रसाद सितारेहिंद और बाबू हरिश्चंद्र के चित्र थे। पत्रिका के नाम के नीचे लिखा रहता था-काशी नागरी प्रचारिणी सभा के अनुमोदन से प्रतिष्ठित। पत्रिका के प्रकाशक चिंतामणि बाबू ने पत्रिका का नीति वक्तव्य इस तरह घोषित किया था-
परम कारुणिक सर्व शक्तिमान जगदीश्वर की असीम अनुकम्पा ही से ऐसा अनुपम अवसर आकर प्राप्त हुआ है कि आज हम लोग हिंदी भाषा के रसिक जनों की सेवा में नए उत्साह से उत्साहित हो एक नवीन उपहार लेकर उपस्थित हुए हैं जिसका नाम सरस्वती है। इसके नवजीवन धारण करने का केवल यही मुख्य उद्देश्य है कि हिंदी रसिकों के मनोरंजन के साथ ही भाषा के सरस्वती भंडार की अंगपुष्टि, वृद्धि और यथार्थ पूर्ति हो तथा भाषा सुलेखकों की ललित लेखनी उत्साहित और उत्तेजित होकर विविध भावभरित ग्रंथराजि को प्रसव करे।भारतीय पत्रकारिताः नींव के पत्थर, डा. मंगला अनुजा, मध्यप्रदेश हिंदी ग्रंथ अकादमी, संस्करण-1996, पृष्ठ-215-216

सन्दर्भ

 बाहरी कड़ियाँ
हिंदी पत्रकारिता को सींचनेवाले बांग्लाभाषी मनीषी (कृपाशंकर चौबे)
Chintamoni Ghosh, Raja Ravi Verma and Mahatma Gandhi

श्रेणी:पत्रकार
श्रेणी:हिन्दीसेवी
जलालपुर जट्टां

thumb|शहर से आकाश का दृश्य
thumb|साधु मोहल्ला का दृश्य
thumb|साधु मोहल्ला के एक चौक से साक़िब मीनार का एक दृश्य

जलालपुर जट्टां (अंग्रेज़ी:Jalalpur Jattan उर्दू:) पाकिस्तानी पंजाब के ज़िला गुजरात का एक शहर है।www.nrb.gov.pk/lg_election/union.asp?district=10&dn=Gujrat

 इतिहास 
जब सिकंदर महान ने महाराजा पुरूवास को हराया तो उस ने दो शहर आबाद किये। एक शहर झेलम नदी और दूसरा शहर चेनाब नदी के पास बसाये। चेनाब के पास आबाद किया गया दूसरा शहर आज का जलालपुर जट्टां है। सिकंदर ने इस का नाम शाकलानगर रखा जिसकी उत्पत्ति यूनानी और संस्कृत शब्दों से की गई। शाकलानगर का अर्थ सुंदरता का शहर है। इन शहरों को सिकंदर महान की बहुराष्ट्रीय सेनाओं ने आबाद किया जिन में यूनानियों की अधिक संख्या शामिल थी। ये शहर सिकंदर महान की विदा के बाद कई वर्ष तक पनपते रहे। बाद में जलालुद्दीन ख़िलजी और इस की सेना ने मंगोलों के हमलों को रोकने के लिए इस शहर में ठहराव किया। ख़िलजी ने शहर का नाम बदल कर अपने नाम पर जलालाबाद रख दिया। फिर अपने काल के मशहूर जाट जिन का नाम ज़बरदस्त ख़ान और अजमेर ख़ान था ने शहर का नाम जलालपुर जट्टां कर दिया।

सिख साम्राज्य में भी इस शहर को महिमा मिली। जलालपुर जट्टां में इस्लामगढ़ नामक एक स्थान है जिसे 300 ई॰पू॰ में राजा चन्द्रगुप्त मौर्य ने बनवाया था। स्थानीय इतिहासकारों की मानता है कि इस्लाम गढ़ में चन्द्रगुप्त मौर्य ने एक क़िले का निर्माण किया था। क़िले की जगह का असल नाम तो मालूम नहीं मगर समय के साथ ये क़िला इस्लाम गढ़ क़िला के नाम से प्रसिद्ध हो गया। ये क़िला औरंगज़ेब, अहमद शाह अब्दाली, महाराजा रणजीत सिंह और इन की सेनाओं का टकसाल रहा है। केवल क़िले के कुछ ख़राब अवशेष ही आज मौजूद है। 1832 में इस्लाम गढ़ क़िला लाहौर के महाराजा रणजीत सिंह का टकसाल था। 

शहर के क्षेत्रों के भीतर एक प्राचीन शहर भी है जिस का नाम कुल्ला चोर है। कुल्ला चोर अब जलालपुर जट्टां शहर का नगर है। क्षेत्र में खुदाई से पता चला है कि कुल्ला चोर मौर्य राजवंश का टकसाल था।

जलालपुर जट्टां को 1908 में नगरपालिका बनाया गया। फ़रवरी 2015 में शहर को तहसील का दर्जा दिया गया।

 मौसम 
शहर की जलवायु मध्यम है। शहर का औसत तापमान 23.9 डिग्री सेल्सियस है। गर्मियों में तापमान 45 सेंटीग्रेड तक पार कर जाता है लेकिन आज़ाद कश्मीर के पहाड़ों से निकटता होने के कारण यहाँ गर्मी अपेक्षाकृत कम है। शहर में वर्षा उल्लेखनीय है। वर्षा भी गर्म महीनों के दौरान होती है। सर्दियों में कम से कम तापमान 2 सेंटीग्रेड से नीचे गिर जाता है। औसत वर्षा 802 मिमी है। en.climate-data.org/location/28949/

 अर्थव्यवस्था 
जलालपुर जट्टां सदर सर्किल गुजरात का मुख्य कार्यालय है। शहर कपड़े कुटीर उद्योग और नानख़ताईयों के कारण विदित है। शहर जलालपुर–गुजरात सड़क द्वारा कई कस्बों और गांवों को गुजरात से जोड़ता है। जलालपुर जट्टां शहर छम्ब के लिए एक महत्वपूर्ण पड़ाव है। जलालपुर जट्टां को कश्मीर का द्वार भी कहा जाता है।

 छावनी 
शहर में एक छोटे सी छावनी क्षेत्र है जिसे जलालपुर छावनी कहा जाता है। नियंत्रण रेखा से निकटता के कारण इस छावनी की अपनी एहमियत है।

 और देखें
 गुजरात

 सन्दर्भ 

श्रेणी:ज़िला गुजरात में आबादी वाले स्थान
श्रेणी:ज़िला गुजरात
श्रीलंकाई रुपया

रुपया (सिंहली: රුපියල්, तमिल: ரூபாய்), (प्रतीक: රු, Rs, SLRs / -; कोड: LKR), श्रीलंका की आधिकारिक मुद्रा है, जिसका विभाजन 100 सेंट में किया जाता है। श्रीलंकाई रुपये को  श्रीलंका के केंद्रीय बैंक द्वारा जारी किया जाता है। 
 इतिहास 
सन 1825 में सीलोन में सीलोनाई रिक्सडॉलर को हटाकर ब्रिटिश पाउंड को सीलोन की सरकारी मुद्रा घोषित किया गया और इसकी विनिमय दर 1 पाउंड = 13 ⅓ रिक्सडॉलर निर्धारित की गयी साथ ही ब्रिटिश चांदी के सिक्के को वैध मुद्रा बनाया गया। 1827 में रिक्सडॉलर नोटों के स्थान पर पाउंड नोट जारी किए गए। जिन रिक्सडॉलर नोटों को पाउंड नोटों से बदला नहीं गया उनका जून 1831 में विमुद्रीकरण किया गया। 

26 सितम्बर 1836 को भारतीय रूपये को सीलोन का मानक सिक्का बनाया गया और सीलोन को फिर से भारतीय मुद्रा क्षेत्र में शामिल कर लिया गया। पाउंड नोट, भारतीय रुपये के नोटों के साथ प्रचलन में बने रहे। ब्रिटिश चांदी के सिक्के वैध मुद्रा बने रहे और खातों को पाउंड, शिलिंग और पेंस में रखा जाता था। हालांकि, भुगतान को एक "काल्पनिक सममूल्य" (तय लेखांकन दर) पर यानि 2 शिलिंग प्रति रुपया (यानी, £1 = 10 रुपये) की दर पर रुपए और आने में किया जाता था। 

18 जून 1869 भारतीय रूपये को औपचारिक रूप से असीमित वैध मुद्रा के रूप में स्थापित किया गया। 23 अगस्त 1871 को रुपये का दशमलवीकरण किया गया और उसे 100 सेंट में विभाजित किया गया और 1 जनवरी 1872 ब्रिटिश मुद्रा को एक रुपया = 2 शिलिंग तीन पेंस की दर से पूरी तरह हटाकर भारतीय रुपये को एकमात्र वैध मुद्रा घोषित किया गया।

 सिक्के
श्रीलंका के वर्तमान सिक्केछवि  मूल्य  मुखभाग  पश्चभाग  धातु  परिमाण  वजन  मोटाई  वर्ष  100px25 सेंट  देश का नाम, वर्ष और मूल्य कवचित पताका  तांबा लेपित इस्पात 16.0 mm 1.68 g 1.2 mm 2005  100px50 सेंट  18.0 mm 2.5 g 1.4 mm 100px एक रुपया  पीतल लेपित इस्पात 20.0 mm 3.65 g 1.7 mm 100px दो रुपये  निकल लेपित इस्पात 28.5 mm 7.0 g 1.5 mm 100px पाँच रुपये  पीतल लेपित इस्पात 23.5 mm 7.7 g 2.7 mm 100px दस रुपये  निकल लेपित इस्पात 26.4 mm (एकदशभुज) 8.36 g 2.1 mm 2009

 स्मारक सिक्के
श्रीलंका के केन्द्रीय बैंक ने 1957 के बाद से कई स्मारक सिक्के जारी किए हैं। अपनी 60 वीं वर्षगांठ के अवसर पर, 15 दिसम्बर 2010 को श्रीलंका के केन्द्रीय बैंक ने 5000 रुपए मूल्य का बहुरंगी चांदी का स्मारक सिक्का जारी किया था। यह सिक्का केन्द्रीय बैंक द्वारा जारी किए गया पहला बहुरंगी सिक्का था।

 बैंकनोट 
 विनिमय दर 
 इन्हें भी देखें 
 सन्दर्भ
कोर्बिन ब्लू

कोर्बिन ब्लू (; जन्म २१ फ़रवरी १९८९) एक अमेरिकी अभिनेता व गायक है। उन्होंने १९९० की शुरुआत में अभिनय शुरू किया और डिज़्नी चैनल की फ़िल्म हाई स्कुल म्यूज़िकल।

 सन्दर्भ 

 बाहरी कड़ियाँ 
 
 

श्रेणी:जीवित लोग
श्रेणी:अमेरिकी फ़िल्म अभिनेता
श्रेणी:अमेरिकी गायक
श्रेणी:1989 में जन्मे लोग
परमादेश

350px|thumb| परमादेश और अन्य न्यायिक उपचार, भारत के संविधान में पाया जाता है। 

परमादेश ( देवनागरीकृत :  मैण्डमस् ) एक न्यायिक उपचार है। आंग्लदेश में परमादेश न्यायालय के क्वींस बेंच डिवीजन द्वारा किसी अधिकारी, निगम अथवा नीचे की अदालतों के नाम जारी किया जाता है। इसमें इस बात की स्पष्ट आज्ञा होती है कि "प्रादेश में निर्दिष्ट कार्य का यथोचित संपादन किया जाए क्योंकि वही उसका (अधिकारी, निगम का, न्यायालय का) नियतकर्म अथवा कर्तव्य है।" 'mandamus' का अर्थ है "हमारा आदेश है।" 

किन लोगों को आदेश नहीं दिया जा सकता : 
 किस निजी पद पर बैठे अधिकारी, जैसे टाटा, बिरला 
 राष्ट्रपति और राज्यपाल को परमादेश नहीं दिया जा सकता
परमादेश का शाब्दिक अर्थ होता है आदेश देना जिसके अन्तर्गत न्यायालय सरकारी पद सार्वजनिक पद पर बैठे अधिकारी को अपने सार्वजनिक कार्यों को सम्प्रदान के लिए आदेश देगा

प्रादेश में निर्दिष्ट आज्ञा किसी कार्य के लिए जाने अथवा उससे विरत होने से सम्बद्ध होती है। यह प्रादेश एक सामान्य वैधिक कर्तव्य के प्रवर्तन (enforcement) के लिए जारी किया जाता है और इसका प्रयोग प्रसंविदाजन्य कर्तव्यों (contractual obligations) के प्रवर्तन के लिए नहीं होता। इसका प्रयोग वहाँ भी नहीं किया जाता जहाँ इष्ट कार्य किसी अधिकारी के विवेक (discretion) पर निर्भर होता है। किंतु उस अवस्था में जब विवेकाधिकार किसी कर्तव्य के साथ संलग्न हो, न्यायालय उसके सम्पादन के लिए आदेश दे सकता है। किंबहुना, यदि अधिकारीविशेष अपने विवेकाधिकार का प्रयोग करते समय किन्हीं अनावश्यक विषयों पर ध्यान देता है अथव आवश्यक वस्तुओं पर ध्यान नहीं देता तो इन दशाओं में न्यायालय उक्त अधिकारी के आदेश को रद्द करते हुए उस विषय पर पुनर्विचार करने का आदेश दे सकता है। परमादेश उस अवस्था में भी जारी किया जाता है जब कोई अधिकारी अपनी कार्यसीमा का अतिक्रमण अथवा अपने अधिकारों का दुरुपयोग करता है।

यह प्रादेश न तो प्रकृत्या जारी किया जाता है और न आधिकारिक रूप से ही (neither as of right nor as of course)। यह उसी अवस्था में जारी किया जाता है जब वैध अधिकारों से युक्त व्यक्ति हलफनामे द्वारा संबलित याचिका में इसके जारी किए जाने के लिए उपयुक्त कारण सिद्ध करे। यह प्रादेश उस अवस्था में जारी नहीं किया जाता जब याचिकादाता के समक्ष कोई अन्य उपयुक्त तथा वैकल्पिक मार्ग हो। याचिकादाता के लिए यह भी प्रदर्शित करना आवश्यक है कि याचिका प्रस्तुत करने के पूर्व उसने उपयुक्त अधिकारी के समक्ष अपना दावा प्रस्तुत कर अनुरोप के लिए प्रार्थना की थी तथा वह दावा या तो अस्वीकार कर दिया गया अथवा पर्याप्त समय व्यतीत हो जाने के बाद भी उसकी कोई सुनवाई नहीं हुई। इस नियम के पालन पर न्यायालय, उस अवस्था में विशेष बल नहीं देगा यदि वह समझे कि संबंधित अधिकारी से की गई अनुतोष (relief) की माँग का निष्फल होना अवश्यभावी है।

 इन्हें भी देखें
संवैधानिक उपचार

 बाहरी कड़ियाँ
मोटरगाड़ी का इतिहास

300px|right|thumb|१७६९ में डिजाइन की गई वाष्प-ट्राली 
बिना पशु के चलने वाला वाहन अर्थात् स्वचालित वाहन (automobile) या मोटरवाहन का इतिहास १७६९ से आरम्भ होता है जब वाष्प इंजन से चलने वाला वाहन बना था जो लोगों को लाने ले जाने के काम में आता था।

१८९९ तक 
 १७७० : फ्रांस में वाष्प-शक्ति से चलने वाला पहला वाहन बना जो तोपगाड़ी में लगाया गया। (निकोलस काना)
  १८८५ 
 * जर्मनी में कार्ल फेडरिक बेंज ने तीन-पहिया वाहन बनाया।

१९००-१९४५
 १९०७ : यूएसए में हेनरी फोर्ड ने डिट्रायट में मॉडल-टी का भारी पैमाने पर उत्पादन आरम्भ किया।

१९४६-२०१३
 १९४७' : इटली की एंजो फेरारी नामक कम्पनी ने स्पोर्ट कार बनाना आरम्भ किया।

 इन्हें भी देखें 

 बाहरी कड़ियाँ
Automuseum Dr. Carl Benz, Ladenburg/Germany
Bertha Benz Memorial Route
University of Washington Libraries Digital Collections – Transportation photographs Digital collection depicting various modes of transportation (including automobiles) in the Pacific Northwest region and western USA during the first half of the 20th century.
History of the automobile on About.com:Inventors site
History of Automobile Air Conditioning on NYC.net
Automotive History - An ongoing photographic history of the automobile.
Taking the Wheel, Manufacturers' catalogs from the first decade of American automobiles
मोज़ेक

right|thumb|300px|एक मोजेक
किसी अजैविक पदार्थ के छोटे-छोटे टुकड़े सधन जमा कर, किसी सतह को सजाने की कला मोज़ेक (Mosaic) या चिंत्तन संपूर्ति कहलाती है। इस प्रकार सजी हुई सतह के लिये भी मोजेइक शब्द का प्रयोग होने लगा है। अजैविक पदार्थ में प्राय: पत्थर, काँच, सीपी, या टाइल का प्रयोग होता है। हवाई सर्वेक्षण में किसी क्षेत्र के अनेक छोटे-छोटे भागों के फोटो लेकर, उन्हें परस्पर मिला कर रखने की तकनीक भी मोजेइक कहलाती है।

 परिचय 
मेसोपोटामिया में लगभग ४,००० वर्ष ईसा पूर्व बने विशाल प्रांगण एवं स्तंभो के उवशेषों से सिद्ध होता है कि उस प्राचीन काल में भी यह कला वहाँ विद्यामान थी। इन निर्माण में सभी खड़ी सतहों पर लाल काले और सफेद टुकड़ों से युक्त, अत्यंत अलंकृत आवरण चढ़ाया हुआ था। लगभग ३० शती ईसा पूर्व यह कला वास्तुकृतियों में व्यापक प्रवेश पा चुकी थी। किंतु २६ शती ई० पू० के बाद भी इस कला के विशष प्रचलित रहने के कोई प्रमाण नहीं मिलते। हाँ, फर्नीचन पर मणियां और कांच आदि जजमा कर पच्चीकारी अवश्य की जाती थी।

सिंधु-घाटी सभ्यता में चित्तल संपूर्ति के सादे नमूने मिलते हैं, जिनमें प्राय: सीपी का उपयोग होता था। एजिजयन संस्कृत में पच्चीकारी का भी बहुत कम प्रचलन था, किंतु उसमें चिंत्तन संपूर्ति के कुछ उत्कृष्ट प्रयोग अवश्य मिलते हैं, जिनमें विविध वस्तुओं के संयोग से द्दश्यावलियां तैयार की हुई थीं।

यूनानी और रोमीय सभ्यता में और भी मामूली प्रयोग हुए। पानी के बहाव से घिसे हुए गोलाश्म जमा कर क्रीट में भांति भांति की आकृतियाँ बनाई जाती थीं। बाद में उत्तर कांस्य-युग में, अर्थात् १,६००-१,००० ई० पू० में इस प्रकार के फर्श यूनान में भी बने। रिनेसांकालीन धूपछाहीं रंगसाजी ने चित्तल संपूर्ति का उपयोग बहुत कुछ सीमित कर दिया ओर वेनिस तथा रोम के कारखानों का कार्यक्षेत्र उन्हीं नगरों तक ही रह गया। १९वीं शती में फिर इस ओर रूचि बढ़ी और धर्मिक प्रोत्साहन पा जाने पर रूस, फ्रांस और इंग्लैंड में भी इसके कारखाने स्थापित हुए।

आधुनिक चित्तल संपूर्ति प्राय: सादी, या सफेद, या रंग मिली हुई सीमेंट में सफेद, काली, या अन्य किसी रंग की संगमर्मर की बजरी मिला कर बनाई जाती है। कई रंगों की बजरी मिला कर भी डाली जाती है। बजरी के दाने १/१९ इंच से लेकर ३/८ इंच तक के, एक माप, या अनेक मापों के मिला कर डाले जा सकते हैं। चित्तल टाइलें भी विविध रंगों और कई मापों की मिलती है। फर्श में पहले निबल मिश्रण की कंक्रीट की तह प्राय: तीन ईचं मोटी डाली जाती है, जिसे आधार कहते हैं। इस पर सीमेंट के सबल मसाले से टाइलें जड़ दी जाती हैं। यदि पूर्व-निर्मित टाइलें न लगा कर स्थान पर ही चित्तल फर्श डालना हो, तो आधार पर एक से डेढ़ इंच तक मोटी सबल मिश्रण की कंक्रीट डाली जाती है, जिसकी सतह खुरदरी रखी जाती है। इस पर यथानिर्दिष्ट, १/४ इंच से १/२ इंच तक मोटी तह संगमर्मर की बजरी से युक्त सीमेंट डाली जाती है। श् दूसरे दिन कार्बोरंडम की बट्टियों से सतह घिस दी जाती है और उसमें उसी रंग की सीमेंट रगड़ दी जाती है ताकि यदि कोई गड्ढे रह गए हो, या कोई दाना उखड़ गया हो, तो वह जगह भी भर जाय। फिर हफ़ते, दस दिन तक तरी रखने के बाद पुन: घिसाई करके पॉलिश कर दी जाती है।

श्रेणी:कुट्टिम
श्रेणी:हस्तशिल्प
श्रेणी:सजावटी कलाएँ
श्रेणी:वास्तु तत्व
श्रेणी:कला सामग्री
*
तेन्दु

right|thumb|300px|तेन्दु की छाल
right|thumb|300px|तेन्दू पत्ता तोड़ती हुई एक स्त्री
तेन्दु (वानस्पतिक नाम: Diospyros melanoxylon) एबिनासी (Ebenaceae) कुल का सपुष्पी पादप है। यह भारत और श्री लंका का देशज है।

इसे मध्य प्रदेश में 'तेन्दु' तथा छत्तीसगढओडिशा और झारखण्ड में 'केन्दु' कहते हैं। इसकी पत्तियाँ बीड़ी बनाने के काम आती हैं। इसकी छाल बहुत कठोर व सूखी होती है। इसे जलाने पर चिनगारी तथा आवाज निकलती हैं। यह वृझ ज्यादातर घने जंगलों में पाया जाता है।यह जंगल में रहने वालो का आय का साधन नही अपितु जीवन यापन का आधार है।इस वृक्ष की लम्बाई करीबन 28 मीटर तक लंबा हो सकता है। एवं तेंदू का फल मीठा होता है।

श्रेणी:वृक्ष
सुकान्त भट्टाचार्य

300px|right|thumb|सुकान्त भट्टाचार्य

सुकान्त भट्टाचार्य (१५ अगस्त १९२६ - १३ मई १९४७) बांग्ला साहित्य के मार्क्सवादी विचारधारा तथा प्रगतिशील चेतना के कवि थे।

 बाहरी कड़ियाँ
Banglapedia: Bhattacharya, Sukanta
Works of Sukanta Bhattacharya
Shukanto Bhattacarya - known as a young Bengali poet of hunger and revolution By Upali sramon

श्रेणी:बांग्ला साहित्यकार
श्रेणी:बांग्ला कवि
वैश्विक दीप्तिमंदकता

वैश्विक धुँधलापन () जिसे ग्लोबल डिमिंग या सार्वत्रिक दीप्तिमंदकता भी कहते हैं, पृथ्वी की सतह पर वैश्विक प्रत्यक्ष ऊर्जा मान की मात्रा में क्रमिक रूप से आयी कमी से संबंधित है। यह पृथ्वी की सतह तक पहुँचने वाले सूर्य के प्रकाश की मात्रा में गिरावट को दर्शाता है। इसका मुख्य कारण वातावरण में मानवीय क्रियाकलापों से गंधक कण जैसे कणों की उपस्थिति को माना जाता है। चूंकि वैश्विक धुँधलेपन के प्रभावस्वरूप शीतलन की अवस्था भी देखी गयी है इसलिए माना जाता है कि यह वैश्विक तापन के प्रभाव को अंशतः कम कर सकता है।

 बाहरी कड़ियाँ
 
 

 *
Podcasts
 

Q&A
 

News articles

 
 

श्रेणी:पर्यावरणश्रेणी:वातावरणश्रेणी:भौतिक भूगोल शब्दावलीश्रेणी:भौतिक भूगोलश्रेणी: वायु प्रदूषण
ज़ीन

thumb|230px|घोड़े की पीठ पर कसी हुई ज़ीन
ज़ीन किसी जानवर की पीठ पर सवारी करने या बोझ ढोने के लिये पहनाई जाने वाली चीज़ को कहते हैं। यह अक्सर चमड़े या कपड़े की बनी होती है और जानवर के पेट व छाती पर कसी जाने वाली पट्टीयों से उसकी पीठ पर स्थाई रहती है। यह घोड़े, ऊँट, हाथी, गधे और खच्चर जैसे जानवरों को पहनाई जाती है। अगर इसका प्रयोग सवारी के लिये किया जा रहा हो तो अक्सर नीचे पाँव टिकाने के लिये रकाब भी लगे होते हैं। ज़ीन को कभी-कभी काठी भी कहते हैं लेकिन ध्यान दें कि काठी शब्द के अन्य अर्थ भी होते हैं। ऊँट की ज़ीन को कजावा भी कहा जाता है।English Hindi Dictionary, Kamil Bulcke, pg. 717, S. Chand, 2005, ISBN 9788121927192, ... saddle ... ज़ीन, काठी*, चारजामा ... (of camel) कजावा ...

 अन्य भाषाओं में
'ज़ीन' को अंग्रेज़ी में 'सैडल' (saddle) और अरबी भाषा में 'सिर्ज' () कहते हैं।

 काठी 
हलांकि 'ज़ीन' को 'काठी' भी कहा जाता है, ध्यान दें कि काठी से तात्पर्य किसी भी ढांचे का हो सकता है और इसका सही अंग्रेज़ी बराबरी का शब्द 'फ़्रेम' (frame) है। मसलन तगड़े शरीर को 'मज़बूत काठी' (strong frame) कहा जाता है। ज़ीन घोड़े पर चढ़ाने वाला एक प्रकार का ढांचा है इसलिए इसे 'काठी' भी कहा जाता है।

 इन्हें भी देखे 
रकाब
घोड़ा

 सन्दर्भ 

श्रेणी:घुड़सवारी

it:Finimenti#Selle
डाएन कीटन

डाएन कीटन (जन्म डाएन हॉल, ५ जनवरी १९४६) एक अमेरिकी अभिनेत्री, निर्देशक और चलचित्र की कथानक लेखक है। कीटन ने अपने करियर की शुरुआत मंच-अभिनय से की और १९७० में बड़े परदे पर उनकी पहली फिल्म आई।

सन्दर्भ

श्रेणी:अमेरिकी अभिनेत्री
श्रेणी:अमेरिकी लेखिका
श्रेणी:अमेरिकी फिल्म निर्देशक
मिस्र के मुहाफ़ज़ात

thumb|260px|मिस्र के मुहाफ़ज़ात
मिस्र के २७ बड़े प्रशासनिक क्षेत्रीय विभाग हैं जिन्हें मुहाफ़ज़ाह (बहुवचन - मुहाफ़ज़ात) कहते हैं, यानि किसी राज्यपाल (मुहाफ़िज़) की हिफ़ाज़त या निगरानी में रखा गया क्षेत्र। इनका दर्जा लगभग भारत के प्रान्तों जैसा है। मिस्र के मुहाफ़ज़ात या तो शहरी होते हैं या फिर शहरी-देहाती का मिश्रण होते हैं।Central Agency for Public Mobilization And Statistics 2011 and 2012 (CAPMAS)

 मराकज़
शहरी-देहाती मिश्रित मुहाफ़ज़ात को 'मरकज़' (बहुवचन - मराकज़) नाम के क्षेत्रों में बांटा जाता है। यह वही शब्द है जिसका मतलब हिन्दी-उर्दु में 'केन्द्र' होता है लेकिन मिस्र की अरबी उपभाषा में इसका अर्थ 'गाँवों का समूह' है। पूर्ण रूप से शहरी मुहाफ़ज़ात में गाँव नहीं होते इसलिए उन्हें मराकज़ में भी नहीं बाँटा जाता।

 तालिका 
२०११-२०१२ काल में मिस्र के मुहाफ़ज़ात का ब्योरा कुछ इस प्रकार है:

 मिस्र के मुहाफ़ज़ातविभागअरबी में नामअंग्रेज़ी में नामकेंद्रक्षेत्रफल (किमी²)जनसँख्याPopulation estimate for January 2012नक़्शे मेंसिकन्दरिया  Alexandria सिकन्दरिया २,९००  ४५,०९,००० 1असवान  Aswan असवान ३४,६०८ १३,२३,००० 2असयूत  Asyut असयूत १३,७२० ३८,८८,००० 3बेहेइरा  Beheira दमनहूर ९,८२६ ५३,२७,००० 4बनी सुएफ़  Beni Suef बनी सुएफ़ १०,९५४ २५,९७,००० 5क़ाहिरा  Cairo क़ाहिरा ३,०८५ ८७,६२,००० 6दक़ैहलेया  Dakahlia मनसूरा ३,५३८ ५५,५९,००० 7दुमयात  Damietta दुमयात ९१० १२,४०,००० 8फ़य्यूम  Faiyum फ़य्यूम ६,०६८ २८,८२,००० 9ग़रबीया  Gharbia तन्ता १,९४२ ४४,३९,००० 10गीज़ा  Giza गीज़ा १३,१८४ ६९,७९,००० 11इस्माईलिया  Ismailia इस्माईलिया ५,०६७ १०,७७,००० 12कफ़्र अल-शेख़  Kafr el-Sheikh कफ़्र अल-शेख़ ३,४६७ २९,४०,००० 13मत्रूह  Matruh मरसा मत्रूह १,६६,५६३ ३,८९,००० 14मिन्या  Minya मिन्या २,२६२ ४७,०१,००० 15मोनूफ़िया  Monufia शिबीन अल-कौम २,४९९ ३६,५७,००० 16वादी अल-जदीद  New Valley ख़ारगा ४,४०,०९८ २,०८,००० 17उत्तर सीनाई  North Sinai अरीश २७,५६४ ३,९५,००० 18पोर्ट सईद  Port Said पोर्ट सईद १,३४५ ६,२८,००० 19क़ल्यूबीया  Qalyubia बनहा १,१२४ ४७,५४,००० 20क़ेना  Qena क़ेना ८,९८० २८,०१,००० 21लाल सागर  Red Sea ग़ुरदक़ा १,२०,००० ३,२१,००० 22अल-शरक़िया  Al Sharqia ज़क़ाज़ीक़ ४,९११ ६०,१०,००० 23सोहाग  Sohag सोहाग ११,२१८ ४२,११,००० 24दक्षिण सीनाई  South Sinai अल-तूर ३१,२७२ १,५९,००० 25सुएज़  Suez सुएज़ ९,००२ ५,७६,००० 26लक्सर  Luxor लक्सर २,९६० १०,६४,००० 27

 इन्हें भी देखें
मुहाफ़ज़ाह
ओमान के मुहाफ़ज़ात

 सन्दर्भ 

श्रेणी:मिस्र के मुहाफ़ज़ात
श्रेणी:मिस्र
कुंचन नम्बियार

right|thumb|300px|कुंचन नाम्बियार
कुंचन नंबियार (लगभग १७०५- १७७० ई.) मलयालम के आरम्भिक कवि, व्यंगकार थे।

 परिचय 
इनका जन्म मध्य केरल के कोच्चिस्थान में हुआ था। अंपलप्पुष के देवनारायण नामक शासक के संरक्षण में वहीं बस गए और बाद में त्रावणकोर के शासक मार्तण्ड वर्मा के दरबार में प्रविष्ट हुए। अपने यौवनकाल के प्रारंभिक दिनों में कुंचन नंबियार ने भिन्न शैलियों में काव्यरचना की। उनकी प्रारंभिक कविताओं में भगवत्द्दूत, भागवतम्, नलचरितम् और चाणक्यसूत्रम् के नाम गिनाए जा सकते हैं। वह नवीन एवं अद्भत मलयालम काव्यशैली 'तुक्कलप्पाट्ट' के प्रवर्त्तक हैं। तुक्कल द्रुत गति से प्रचालित करनेवाला नृत्य है जिसमें नर्तक स्वयं पद्यबद्ध कहानियों का गायन करत है। नंबियार ने लगभग साठ तुक्कल कविताएँ लिखी हैं जिनमें कल्याणसौंगधिकम्, कार्त्तवीरार्जुनविजयम्, किरातम् सभाप्रवेशम्, त्रिपुरदहनम्, हरिणीस्वयम्वरम्, रूग्मिणीस्वयम्वरम्, प्रदोषमाहात्म्यम्, स्यमन्तकम् एवं घोषयात्रा सम्मिलित हैं। नंबियार ने अपनी तुक्कल कविताओं में नम्र काव्य-शैली का विकास किया है जिसने समाज के सभी वर्गों को आकृष्ट किया है और जिसके द्वारा उन्होंने समाज की वास्तविकताओं को प्रतिबिंबित करने का प्रयत्न किया है। यद्यपि उन्होंने इतिहास एवं पुराण से ही अपनी कविताओं के लिए कहानियों का चुनाव किया है तथापि समकालीन सामाजिक जीवन के प्रसग में ही उन्हें चित्रित किया है। हास्य एवं व्यंग के भी वे महान कवि माने जा सकते हैं। उन्होंने मलयालम में अहंकारी सामंतों, भ्रष्ट कर्मचारियों, लोभी और स्त्रीपरायण ब्राह्मणों ओर तुच्छ नायरों इत्यादि समस्त श्रेणी के लोगों पर व्यंग किया है। उनकी अनेक पदोक्तियाँ सर्वसाधारण में यथेष्ट प्रचलित हैं और उन्होंने लोकोक्तियों का स्थान ग्रहण कर लिया है।

श्रेणी:मलयालम कवि
हरि नारायण आपटे

right|thumb|300px|हरि नारायण आपटे
हरि नारायण आपटे (१८६४-१९१९ ई.) मराठी के प्रसिद्ध उपन्यासकार, कवि, नाटककार थे। 

 परिचय 
हरिभाऊ आपटे का जन्म खानदेश में हुआ। पूना में पढ़ते समय इनके भावुक हृदय पर निबंधमालाकार चिपलूणकर और उग्र सुधारक आगरकर का अत्यधिक प्रभाव पड़ा। इसी अवस्था में इन्होंने कई अंग्रेजी कहानियों का मराठी में सरस अनुवाद किया। विद्यार्थी जीवन में ही इन्होंने संस्कृत के नाटकों का तथा स्कॉट, डिकसन्, थैकरे, रेनाल्ड्स इत्यादि के उपन्यासों का गहरा अध्ययन किया और लोकमंगल की दृष्टि से उपन्यासरचना की आकांक्षा इनमें अंकुरित हुई।

सन् १८८५ में इनका 'मघली स्थिति' नामक पहला सामाजिक उपन्यास एक समाचारपत्र में क्रमश: प्रकाशित होने लगा। बी. ए. की परीक्षा में अनुत्तीर्ण होने पर इन्होंने 'करमणूक' नामक पत्रिका का संपादन करना आरंभ किया। यह कार्य ये अट्ठाईस वर्षों तक सफलता से करते रहे। इस पत्रिका में इनके लगभग इक्कीस उपन्यास प्रकाशित हुए जिनमें दस सामाजिक और ग्यारह ऐतिहासिक है। मराठी उपन्यास के क्षेत्र में क्रांति का संदेश लेकर ये अवर्तीण हुए। इनकी रचनाओं से मराठी उपन्याससाहित्य की सर्वांगीण समृद्धि हुई। इनकी सामाजिक कृतियों में समाजसुधार का प्रबल संदेश है। मुख्य सामाजिक उपन्यासों में मछली स्थिति', 'गणपतराव', 'पण लक्षांत कोण वेतों', 'मो' और 'यशवंतराव खरे' उत्कृष्ट हैं। ये चरित्रचित्रण करने में सिद्धहस्त थे। इनकी रचनाओं में यथार्थवाद और ध्येयवाद (आदर्शवाद) का मनोहर संगम है। साथ ही मिल और स्पेंसर के बुद्धिवाद का रोचक विवेचन भी है। इन्होंने मध्यमवर्गीय महिलाओं की समस्याओं का भावपूर्ण एवं कलात्मक चित्रण किया।

ऐतिहासिक उपन्यासों में चंद्रगुप्त, उष:काल, गड आला पण सिंह गेला और वज्राघात आपटे की उत्कृष्ट कृतियाँ है। इनकी ऐतिहासिक दृष्टि व्यापक और विशाल थी। गुप्तकाल से मराठों की स्वराज्य स्थापना तक के काल पर इन्होंने कलापूर्ण उपन्यास लिखे। 'वज्राघात' इनकी अंतिम कृति है जिसमें दक्षिण के विजयनगरम् राज्य के नाश का प्रभावकारी चित्रण है। इसकी भाषा काव्यपूर्ण और सरस है। इनके सामाजिक उपन्यास ऐतिहासिक उपन्यास जैसे सजीव चरित्रचित्रण से ओतप्रोत है। ये 'सत्यं, शिवं, सुंदरम्' के अनन्य उपासक थे।

इनकी कहानियाँ 'स्फुट गोष्ठी' नामक चार पुस्तकों में संगृहीत हैं। इनमें चरित्रचित्रण तथा घटनाचित्रण का मनोहर संगम है। कला तथा सौंदर्य की अभिव्यक्ति करते हुए जनजागरण का उदात्त कार्य करते में ये सफल रहे।

कृतियाँ
सामाजिक उपन्यास

मधली स्थिति (1885)
गणपतराव (1886)
पण लक्षात कोण घेतो? (1890)
 मी (1895)
 जग हे असे आहे (1899)
यशवंतराव खरे
आजच
भयंकर दिव्य 
कर्मयोग 
मायेचा बाजार

ऐतिहासिक उपन्यास
म्हैसूरचा वाघ (1890)
उषःकाल (1896)
गड आला पण सिंह गेला
सूर्योदय
सूर्यग्रहण
केवळ स्वराज्यासाठी
मध्याह्न
चंद्रगुप्त
वज्राघात
कालकूट

श्रेणी:मराठी उपन्यासकार
श्रेणी:१९१९ में निधन
भगवानबाबा

right|thumb|300px|सन्त भगवानबाबा
आबाजी तुबाजी सानप (२९ जुलाई १८९६ - १८ जनवरी १९६५) जो 'भगवानबाबा' के नाम से प्रसिद्ध थे, 
उनका जनमः सावरगाव घाट तालुका पाटोदा जिल्हा बीड में हुवा था। ।
महाराष्ट्र के वारकरी सम्प्रदाय के प्रसिद्ध सन्त थे।

 परिचय 
भगवानबाबा हिंदुओं के गौरव हैं। जिस दौर में हिंदू धर्म और संस्कृति पर आक्रमण हो रहे थे ऐसे समय में भगवानबाबाने अपने प्राणों की परवाह किये बगैर त्याग का प्रतीक भगवा ध्वज हाथों लेकर धर्म की रक्षा की। यही कारण है की उन्हें आज हर ह्रदय के सम्राट की संज्ञा दी जाती है। देश, धर्म और स्वाभिमान की रक्षा के लिए कितने त्याग किये और अपने धर्म ध्वजा का मान ऊँचा रखा।

श्रेणी:हिन्दू आध्यात्मिक नेता

 गुरु परंपरा  
भगवानबाबाकी गुरुपरंपरा आगे दिइ गई है।
नारायण 15px|link=|alt=→ ब्रह्मदेव 15px|link=|alt=→ अत्री ऋषी 15px|link=|alt=→ दत्तात्रेय 15px|link=|alt=→ जनार्दनस्वामी 15px|link=|alt=→ संत एकनाथ 15px|link=|alt=→ गावोबा किंवा नित्यानंद 15px|link=|alt=→ अनंत 15px|link=|alt=→ दयानंद स्वामी पैठणकर 15px|link=|alt=→ आनंदॠषी 15px|link=|alt=→ नगदनारायण महाराज 15px|link=|alt=→ महादेव महाराज (पहिले) 15px|link=|alt=→ शेटीबाबा (दादासाहेब महाराज) 15px|link=|alt=→ गोविंद महाराज 15px|link=|alt=→ नरसू महाराज 15px|link=|alt=→ महादेव महाराज (दुसरे) 15px|link=|alt=→ माणिकबाबा 15px|link=|alt=→ भगवानबाबा

श्रेणी:मराठी लोग
श्रेणी:भारत के लोग
श्रेणी:संत मत
राफेल बम्बेली

thumb|Algebra, 1572]
राफेल बम्बेली (Rafael Bombelli ; 20 जनवरी 1526 – 1572) इटली का गणितज्ञ था। उसका जन्म बोलग्ना में हुआ था। उसने बीजगणित के एक प्रसिद्ध ग्रन्थ की रचना की थी तथा काल्पनिक संख्याओं का यथार्थ सामने लाने में उसकी उल्लेखनीय भूमिका थी।

अपनी पुस्तक (Algebra) में बम्बेल्ली ने पूर्व में ब्रह्मगुप्त द्वारा प्रतिपादित ऋणात्मक संख्याओं से सम्बन्धित नियम को बहुत ही सरल भाषा में लिखा। इस पुस्तक में उसने 'अल्जेब्रा' के बारे में लिखा है कि अल्जेब्रा भारत में खोजा गया 'उच्च गणित' है। (सन्दर्भ: Travelling Mathematics - The Fate of Diophantos' Arithmetic By Ad Meskens, Springer, page 143) 

इन्हें भी देखें
राफेल (इटली का चित्रकार)

श्रेणी:गणितज्ञ
श्रीलंका का केंद्रीय बैंक

श्रीलंका का केंद्रीय बैंक () श्रीलंका का मौद्रिक प्राधिकरण है। सन् 1950 में इस बैंक को श्रीलंका की आजादी के दो साल बाद स्थापित किया गया था और इसके संस्थापक गवर्नर जॉन एक्सटर थे, जबकि उस समय जे आर जयवर्धने श्रीलंका के वित्त मंत्री थे। "सेंट्रल बैंक ऑफ सीलोन" के नाम से स्थापित इस बैंक ने मुद्रा बोर्ड को प्रतिस्थापित किया था जो उस समय तक देश का पैसा जारी करने के लिए उत्तरदायी था। यह बैंक एशियाई समाशोधन संघ का एक सदस्य है।
 
बैंक श्रीलंका में मौद्रिक नीति के संचालन के लिए जिम्मेदार है और इसके पास वित्तीय प्रणाली पर विस्तृत पर्यवेक्षी शक्तियां भी है।

बैंक वित्तीय समावेश को बढ़ावा देने की नीतियों को विकसित करने के काम में संलग्न है और वित्तीय समावेशन गठबंधन (AFI) का एक सदस्य है।

2007 में राजनीतिक हस्तक्षेप और संस्थागत क्षय के आरोपों की कारण इसकी साख पर बट्टा लगा था।
 सन्दर्भ
यूनाइटेड नेशन्‍स इकोनॉमिक एण्‍ड सोशल कमीशन फॉर एशिया एण्‍ड द पेसिफिक (एस्‍केप)

अनुप्रेषित एशिया और प्रशांत हेतु संयुक्त राष्ट्र का आर्थिक और सामाजिक आयोग (एस्केप)
एशिया और प्रशांत हेतु संयुक्त राष्ट्र का आर्थिक और सामाजिक आयोग

अनुप्रेषित एशिया और प्रशांत हेतु संयुक्त राष्ट्र का आर्थिक और सामाजिक आयोग (एस्केप)
यूनाइटेड नेशन्‍स इकोनॉमिक एण्‍ड सोशल कमीशन फॉर एशिया एण्‍ड द पेसिफिक

अनुप्रेषित एशिया और प्रशांत हेतु संयुक्त राष्ट्र का आर्थिक और सामाजिक आयोग (एस्केप)
यूनाइटेड नेशन्स इकोनॉमिक एण्ड सोशल कमीशन फॉर एशिया एण्ड द पेसिफिक

अनुप्रेषित एशिया और प्रशांत हेतु संयुक्त राष्ट्र का आर्थिक और सामाजिक आयोग (एस्केप)
मृत्तिका

300px|thumb|right|मृत्तिका
right|thumb|300px|निर्माण कार्य वाली जगह पर मृत्तिका
मृत्तिका (Clay) एक व्यापक शब्द है। प्रायः २ माइक्रॉन से छोटे व्यास वाले कणों वाले अवसादी शैलों को 'मृत्तिका' कहते हैं। यह मुख्यतः अलमुनियम के सिलिकेट एवं अन्य बहुसिलिकेट (पॉलीसिलिकेट) का मिश्रण है। मृत्तिका जिन मुख्य खनिजों से बनी होती है उन्हें 'मृत्तिका खनिज' कहते हैं।

भूतकनीकी दृष्टि से मृत्तिका उन मृत्तिका खनिजों को कहते हैं जिनके कणों का आकार ४ माइक्रॉन से छोटा होता है। (४ माइक्रॉन से लेकर ५० माइक्रॉन तक के आकार वाले अवसादी शैलों को गाद तथा ५० माइक्रॉन से बड़े कण-आकार वाले अवसादी शैलों को बालू कहते हैं।)

मृत्तिका मुख्यतः भूरे रंग (grey) की होती है किन्तु अन्य रंगों (सफेद, पीली, लाल आदि) की भी मृत्तिका पायी जाती है। यह नदियों के किनारों पर देखने को मिल सकती है।

 इन्हें भी देखें
मृदा (soil)
बालू
गाद
बजरी (gravel)
मृदा यांत्रिकी (soil mechanics)
मृत्तिका खनिज

श्रेणी:मिट्टी
श्रेणी:मृदा विज्ञान
श्रेणी:शैलविज्ञान
*